vznesené Pripomienky v rámci medzirezortného pripomienkového konania

Návrh zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov 

Počet vznesených pripomienok, z toho zásadných	3  / 0 	

Subjekt	Pripomienka	Typ	
SLASPO 	K čl. I 11. bod 
3) Znenie odkazu 37c na poznámku pod čiarou navrhujeme upraviť nasledovne: 
„Poznámka pod čiarou k odkazu 37b znie : „ 37b) §105b, 115 a 117 Obchodného zákonníka v znení neskorších predpisov.“ ." 

dôvodnenie: 
Novelizovaným znením prvej vety v § 54 ods. 1 sa odstraňuje existencia dvoch poznámok pod čiarou s označením 37a), ktoré boli zavedené predchádzajúcimi novelami daňového poriadku (konkrétne zákonom číslo 246/2012 Z. z. a zákonom číslo 440/2012 Z. z. ), pričom jedna poznámka pod čiarou 37a) sa vzťahuje k § 52 ods. 6 a druhá poznámka pod čiarou 37a) sa vzťahuje k § 54 ods. 1 zákona o správe daní. Novelizovaným znením prvej vety v § 54 ods. 1 sa zruší duplicitný odkaz na poznámku pod čiarou 37a) a zavádza sa nový odkaz na poznámku pod čiarou 37b) a nie 37c) . 
 	O 	
SLASPO 	K čl. I 10. bod 
2) Navrhujeme vypustiť 10. bod. 

V ustanovení § 53a novela zákona zavádza inštitút záväzného stanoviska v daňovej oblasti, pričom v zmysle návrhu novely má byť takéto záväzné stanovisko spoplatnené. Výška poplatku má byť odvedená od hodnoty obchodného prípadu, pričom minimálna výška poplatku predstavuje 4.000,- eur (§ 53c)). Zo znenia paragrafu chápeme, že vypracovanie záväzného stanoviska bude spoplatnené v každom prípade, a to aj vtedy, keď stanovisko bude vysvetľovať nejednoznačnosť resp. nedostatky znenia zákona. 

Týmto spôsobom bude daňovník trestaný za chyby zákonodarcu pri tvorbe zákona a za nedostatky v zákone, ktorého znenie nemal možnosť ovplyvniť. S navrhovaným znením §53a nesúhlasíme a považujeme ho za neprimerane tvrdý. 

Týmto spôsobom by tiež orgán podávajúci stanovisko riešil medzery v zákone, čo hraničí s vytváraním samotných noriem a môže byť nesprávne pochopené ako splnomocnenie na takúto činnosť. 
 	O 	
SLASPO 	K čl. I 
1) Navrhujeme vložiť nový 5. bod, ktorý znie: 
„5. V § 14 ods. 2 sa za slová " k podaniu" vkladajú slová " a podania podľa § 26 ods. 4". 

Nasledujúce body sa prečíslujú. 

Odôvodnenie: 
Daňový poriadok s účinnosťou od 1.1.2014 zavádza dotknutým daňovníkom povinnosť výhradnej elektronickej komunikácie so správcom dane. Medzi týchto dotknutých daňovníkov patria aj poisťovne. Povinnosť elektronickej komunikácie sa týka všetkých podaní poisťovne, teda aj plnenia oznamovacích povinností podľa § 26 ods. 4 daňového poriadku - oznamovanie výplat poistných plnení, ktoré nahrádzajú príjem alebo výnos. Sme toho názoru, že ak má byť táto činnosť poisťovne zmysluplná pre správcu dane, potom má byť plnená k správcovi dane toho subjektu, ktorého sa oznámenie týka a nie voči správcovi dane poisťovne. 
Daňový poriadok explicitne neurčuje, kto je správcom dane v tomto prípade. V praxi ide o tisícky podaní poisťovní. 
Plnenie tejto povinnosti výlučne elektronickou formou znamená neúmernú záťaž a riziko poisťovne, bez prínosu pre poisťovňu. Prínos pre správcu dane si uvedomujeme, ak je plnená cielene a efektívne. Problematické a rizikové sa plnenie povinnosti stáva preto, že elektronická komunikácia si vyžaduje zmluvu s každým správcom dane pre každého zamestnanca poisťovne, ktorý v súčasnosti túto činnosť vykonáva. Spravidla ide o viac pracovníkov likvidácie, nie je to jeden človek. V praxi to znamená, že každý likvidátor poisťovne by mal mať uzatvorenú dohodu s každým správcom dane. 
Poisťovňa môže urobiť opatrenia a obmedziť počet týchto osôb na svojej strane, ale nie je schopná redukovať počet správcov dane. V prípade, že poisťovňa začne plniť túto elektronickú komunikáciu (oznamovacie povinnosti) vo vzťahu k svojmu správcovi dane, máme za to, že si urobí zo svojho správcu "poštára” a prenesie tak povinnosť na svojho správcu dane, ale nie v rozpore s daňovým poriadkom. Znovu pripomíname, že ak má byť efekt z tejto činnosti, potom máme za to, že informácia sa má dostať k správcovi dane subjektu, ktorého sa oznamovacia povinnosť týka. 
Uvedeným doplnením daňového poriadku sa zabezpečí, že poisťovne môžu robiť podania ako elektronickou formou, tak i písomnou a to podľa toho, ako budú mať poisťovne nastavené interné procesy. Nevyvolá sa tak neúmerné zaťaženie poisťovní a odstráni sa riziko vyplývajúce z mnohonásobných dohôd so správcami dane. 
 	O 	

Vysvetlivky  k použitým skratkám v tabuľke:	
O – obyčajná	
Z – zásadná